लखनऊ. गुलाबी ठंड के बीच रविवार को लखनऊ रेस कोर्स में मेजर जनरल महेंद्र प्रताप मेमोरियल कप हार्स रेसिंग का आयोजन किया गया। आर्मी और उनकी फैमली के लोगों ने रेसिंग का लुत्फ भरपूर लुत्प्फ उठाया। इसबार थारोब्रीड (आरिजनल ब्रीड) घुड़दौड़ में अमर और सुधीर का घोड़ा 'सुपर डुपर' ने पहला स्थान प्राप्त कर 10 हजार की ईनामी राशि अपने नाम की। साथ ही मेजर जनरल महेंद्र प्रताप मेमोरियल कप भी अपने नाम किया।
वहीं, अपराजिता माथुर के 'डोंट बी सिली' ने दूसरे (7 हजार की राशि) और इनायत हबिबुल्लाह का घोड़ा 'ब्लैक फारेस्ट' तीसरे (4 हाजर की राशि) स्थान पर रहा। सुपर डुपर पर मोनू, डोंट बी सिली पर मो. इस्लाम और ब्लैक फारेस्ट पर अरूण कुमार जॉकी सवार थे। कप मिसेज महेंद्र प्रताप द्वारा दिया गया।
क्वीन रेशमा का रहा जलवा
इंडियनब्रेड पोनी रेस में विवेक यादव के घोड़े क्वीन रेश्मा ने एक बार फिर बाजी मारी। रेश्मा ने पहला स्थान प्राप्त करते हुए 3 हजार की ईनामी राशि अपने नाम की। दूसरे स्थान पर इंद्रेश का घोड़ा चमेली (2 हजार ईनामी राशि) और तीसरे स्थान पर मो. शोएब खान का घोड़ा ब्लैक बेरी (1500 हजार ईनामी राशि) रहा।
इन्हें भी मिला प्राइज
घुड़दौड़ मैच देखने आए अधिकारियों और उनके फैमली मेंबर्स को भी कई वर्ग में प्राइज दिए गए। मेड फॉर इच अदर कपल प्राइज नितिन प्रकाश और उनकी पत्नी को मिला। बेस्ट शेड्स का अवार्ड सोनालिया पाल, बेस्ट जेंटलमेन के लिए राघव जग्गी, यूनिक हेट के लिए मिसेज पाहिद हसनेन, कलरफुल जैकेट के लिए डॉ. देवयानी सिंह और टॉलेस्ट पर्सन के लिए प्रियांश को विजेता घोषित किया गया।
आगे की स्लाइड्स में देखिए, अन्य फोटोज...
hin_Deva awa_Deva hin_Deva hin_Deva hin_Deva hin_Deva hin_Deva